
Noua Parfumerie și Droguerie Medicinala 
TGMA BRĂTULESCU 


Bucurescl. calea Griviței No. 145 (linsă Gara de Nord) Bucuresci 


Oferă onor. sale clientele parfumuri din cele mal renumite fabrici frau- 
ceze, ruse, germane şi engleze; pudre de orez, depilatore şi sapone alese, 
briliantine, superbe colorante pentru păr, diferite loţiuni, apă de colonia, de 
lavande, de verveine și portugal, etc., ape şi pomedi de quinquina parfu- 
mate, Cipilarine, col-cream de la princesse şi cosmetice higienice, piepțini 
fini, Odol, peril, paste pentru dinţi, the rmometre pentru baie şi diferite feluri 
de bureţi, glicerină, vasilină, lănolină şi tot felul de articole pentru tualete 

Articole pentru menagii, ca : ceaiuri, cafea şi cacao in sămânță şi pulbere 
făină lactată Nestle, culori vegetale, arome şi esențe pentru liqueruri şi li- 
monade, romuri şi cognacuri, esențe pentru conserve alimentare, Sifone cu 
cari se prepară ape gazâse, alcool şi sistematice magine pentru spirt denatu- 
rat, ape minerale şi diferite săruri pentru băi, cum şi prafuri «Zackerlin», 
carboţal, borax, acid borio, naitalină ieftină, bicarbonat de sodii, salol şi chi- 
nine, etc. Aniline şi culori, aparate, accesorii și gata soluţiuni, băi, pentru 
fotografie. Uleiuri și grăsimi minerale, parafină, benzină şi vasilină ameri- 
cană, terebentine, pensule, lacuri şi culori pentru pictură, vopsele, céră şi 
sirmă pentru parchete, etc. 

Diferite ierburi alese, rădăcini, scârţe, frunze, flori gi seminţe pentru céiuri 
n şi muştaruri, precum şi felurite uleiuri vegetale şi animale, ca: unt de 
cocos, de in, de ricin gi amigdale şi curat ulejă din ficat de morun pentru 
cura de ârnă, ete 

Multe specialităţi farmacentice române, franceze și germane, precum : bu- 
gile, balsamuri pentru viaţă, capsule, cataplasme, coaltare, cray6ne, ciaiuri 
drageie, elixire, emulsiuni uleiâse, emplastre, glicerofosfate, globule, granule, 
injecţiuni, ovule, paste, pastile, perle, pilule, praturi, săruri, supositoril, s0- 
luțiuni, siropuri şi vinuri medicamentâse care, prin rolul ce indeplinesc 
unele de fi atiseptice gi desinfectante iar altele nutritive şi intăritâre, sunt 
preparate cu scopul de a fi intrebuiuțate la vindecarea suferindilor cărora să 
le redea sănătatea, torţa şi energia şi de ale fi reconstituante ale sistemulului 
nervos indepărtându-le cu totul anemia și slăbiciunea generală. 

Bogat asortiment de cauciucărie şi pansamente cum instrumente gi acce- 
sorii de resortul Farmaciei, Obstetricei şi Chirurgiei, Opticei și Dentisticei, 
ca: vată şi tifâne, guthapercha şi mugamale impermeabile, tuburi de cau- 
ciuc, canule, injectâre şi sistematice irizatore pentru Móşe și Lehuse, pompe 
trage-lapte şi biberone, plosci şi lizhene de porțelan, specule, aţă de mătase 
şi ace, siringi, sonde, aparate inhaiatore, bandage şi cercuri herniare, cor- 
seta elastice pentru dómne şi ciorapi pentru varice, tuburi stomachale, pul- 
verisatâre şi vaporisatâre, preservative, suspensdre thermometre maximale 
cum gi alte utensile şi accesorii de sticlă, aluminiă platină, faianţă şi por- 
celan, ochelari, [Orleci şi cleşgti, etc. 

La cerere, expediază în ori-ce parte a Țărei, contra ramburs, prompt si cu 
prețurile cele ra! ieftine, ori şi ca fel de mărluri din acestă branşă. 

RUGĂCIUNI 


Cari sunt a se citi la pomenirea lui Ștetan cel-Mare și a oștenilor lui 
LA 2 ŞI 4 IULIE 1904. 
(Admise de Sf. Sinod în şedinţa sa din 14 Maiu 1904). 


La Ectenie: 


a) Incă ne rugăm pentru odihna sufletelor răposaţilor ro- 
bilor lui Dumnezeu, Ştefan Voevod şi cei împreună luptă- 
tori pentru biruinţa sfintei cruci şi pentru mărirea neamului 
nostru, şi ca să li se ierte lor toată greșala cea de voie şi 
cea fără de voie. 

b) La rugăciunea : Dumnezeul duhurilor..... 

Insuţi Doamne sufletele răposaţilor noştri străbuni, Ştefan 
Voevod şi oştenii lui, cari au luptat şi s'au jertfit pentru 
apărarea legii şi a neamului românesc, le odihneşte în loc, 
luminat, în loc de verdeaţă..... 

c) La vosglas: 

Că tu eşti învierea, viaţa şi odihna răposaţilor robilor tăi 
a străbunilor noştri, Ştefan Voevod şi răsboinicii săi, cari 
piepturile lor le-au făcut hotar şi zid de apărare pentru bi- 
serica ta, Christoase Dumnezeul nostru...... 

d) Rugăciunea de deslegare (a doua): 

Stăpâne mult milostive, Doamne Iisuse Christoase.... robi- 

lo: tăi străbunilor noştri, Ştefan Voevod şi celor ce împreună 
cu dânsul au luptat pentru susţinerea evangheliei tale şi 
pentru apărarea neamului românesc, iartă-le ori-ce au gre- 
şit întru această viaţă, cu cuvintul, cu fapta, sau cu gândul, 
deslegându-le şi legătura, care este pusă asupra lor...... su- 
fletele lor adică să se aşeze cu sfinţii...... 

După care urmează imediat: 

Iară şi iară, plecând genuchii noştri, Domnului să ne rugăm. 

(Jar îngenuchind tot poporul, preotul citește din genuchi 
cu voce înaltă sărbătorească, rugăciunea ce urmeazii): 

Doamne Dumnezeul puterilor, Cela ce cu negrâită înţelep- 
ciune ocârmueşti lumea şi în dreapta Ta ţii soarta popoare- 
lor; Cela ce înalţi şi smereşti popoarele, le risipeşti şi iarăşi 
le înoceşti, după sfatul Tău cel nepătruns de mintea noastră, 
auzi-ne pe noi nevrednicii, cari cu genuchii plecaţi, cu inima 
înfrântă şi smerită. cădem înaintea Màririi Tale şi îndrăznim 
a-i aduce ca o tămâie bine mirositoare, jertfa inimilor noastre, 
drept mulţumită pentru marile Tale faceri de bine, ce ai revăr- 
sat asupra neamului românesc care pe Tine te proslăvește, 
şi l-ai învrednicit veacuri întregi să fie apărarea creştină- 
ţii, i-ai trimis viteji fără pereche, care să ducă sfânta ta cruce 
la izb ndă, şi acum, prea bunula Impărate, noi urmaşi ai 
aleşitor Tăi, străbunilor noştri viteji, cu lacrămi te rugăm: 
iartă-i pe ci de toate greşulele şi-i odihneşte în împărăţia Ta; 
iar spre noi caută cu milă şi cu nespusa ta părintească dra- 
goste şi ne fă vrednici de străbunii noştri; insuflă în inimile 
noastre ale tuturor dragostea de lege, de neam și de ţară; 
învredniceşte-ne şi pre noi cum ai învrednicit pe străbunii 
noştri ca, de se va simţi trebuinţă, să fim aleşii Tăi întru apăra- 
rea bisericii tale celei sfinte și a patriei noastre; sădeşte şi ìn- 
tăreşte în inimele noastre râvnă sfântă d'a ne jertfi şi noi 
pentru moşie, neam şi lege; mai cu dinadinsul te rugăm, Doa- 
mne al puterilor: insuflă în inima tineretului nostru focul 
cel sfânt al dragostei de neam şi de lege împreună cu duhul 
ascultării de poveţele ocârmuitorilor, pe care Tu i-ai pus spre 
binele neamului nostru; întărește inima şi braţul oștenilor 
noştri, dându-le duhul vitejiei, pe care străbunilor noştri cu 
prisosinţă le-ai dat; luminează mintea celor pe cari i-ai 
rânduit povăţuitori ai oştirilor şi-i înarmează cu vitejia, cu 
care ai înarmat pe alesul Tău luptător, Ştefan Voevod, a 
cărui pildă fă să rămână vecinic povăţuitoare între noi, cari 
suntem râvnitori a înălţă sfânta Ta cruce şi evanghelie şi a 
luptă pentru strălucirea ei. Părinte al luminilor, încălzeşte 
inimile şi luminează mintea căpeteniilor noastre bisericeşti, 
ca să povăţuiască biserica Ta Română după bună-voinţa Ta; 
Unsului Tău, pe care Tu l-ai trimis nouă, Regelui nostru iu- 
bit, păstrează i darurile cu cari "Lai împodobit şi-l lungeşte 
viaţa între noi, spre binele şi fericirea neamului şi spre lauda 
şi preamărirea numelui Tău, amin. 

Intrarea şarpelui pe sură. 

ANA 
Mrl reau să-ți lămuresc acum şi credința ce-o au ţăranii 
AV despre intrarea şarpelui pe gură. Cei ce se plâng 
G de şarpe în burtă, nu se plâng de geaba. Unora, 
nu la toţi, li se parecă întradevăr le umblă un 
şarpe prin maţe, prin stomac, că le vine pe beregată 
în sus până în fundul gurii, şi iarăşi se duce îndă- 
răt. Şi tot aşa, nu la toţi, ci numai unora, le face bine lap- 
tele dulce, aşă că bând mereu şi mult alină şarpele şi-l 

omoară. 

Din capul locului îţi scot la iveală repotrivirea asta de 
lucruri: că tocmai cu lapte dulce să poţi ucide şarpele. Toţi 
ţăranii ştiu, şi e adevărat, că şerpii beau lapte dulce, dar 
nu cu atâta plăcere cum spun ţăranii. Intre o broască şi un 
blid cu lapte dulce, şarpele o să aleagă broasca. Ţăranii au 
ajuns la fabule cu credinţa lor, că adecă șarpele ar fi iubind 
laptele aşa de mult în cât s'agaţă de piciorul vacii şi suge uge- 
rul şi că vacii îi place cum o suge şi chiar caută să se împrie- 
tenească cu vr'un şarpe. De aceea apoi acasă ea nu te lasă 
să o mulgi, şi dacă o mulgi vezi că n'are lapte, căci i l-a 
supt şarpele. Asta e basm curat, ca şi cel-lalt cu strigoaicele 
care-ţi pot luă mana laptelui. Vacile cari nu se lasă să le 
mulgi, ori alungă viţelul, au vr'o boală de uger, din care 
cauză apoi nici lapte n'au, şi nici nu te lasă, de durere, să le 
pui mâna pe uger. Iar boala li s'arată în scurtă vreme cu 
răni pe uger — dar vezi, ţăranii zic că asta e mușcătura şar- 
pelui, care s'a răsbunat pe vacă de ciudă că babele au des- 
cântat vaca, în vremea asta,ca să nu lase pe şarpe so sugă. 
Şi apoi încep babele alte descântece şi oblojese ugerul cu 
leacuri de muşcătură de şarpe. Dar pe cât e de adevărat 
că mai nainte a supto şarpele, tot aşă e de adevărat că acum 
ar fi muşceat-o. 

Să ne întoarcem la vorba cu nepotrivirea. Dacă şarpelui 
îi place aşă de tare laptele, el ar trebui să se îngraşe de 
mâncarea asta şi să fie mulţumit toate zilele vieţei lui că o 
are, ba şi după moarte-i puii ce i-a scos în burtă. Că ştii 
că şerpoaica face pui în burta omului, după cum spun ţă- 
ranii. Acum să te miri, de ce dândui mereu să bea lapte, 
cât poţi de mult, şarpele slăbeşte tot mai tare, tot mai tare, 
până ce piere. Ar trebui să fie din potrivă, căci aşa e legea 
firii. Focul nu se stinge când îi dai lemne, ci când nu-i dai. 
Dar e adevărat, că unii omoară şarpele cu lapte, dar atunci 
cum Dumnezeu se face asta? 

De ce n'o fi intrând el mai bine pe gură la vaci, să se ducă 
până în uger şi să se sălăşșluiască acolo, la izvorul laptelui? 
Dacă ştie să intre pe gură la om, de ce n'ar găsi el chip 
să intre pe gură la viței şi tot ce ar avea de supt vițelul să 

sugă el? Eu nu mă tem câ n'ar găsi chip, căci şi biblia 
spune că şarpele pe vremea Evei era cel mai viclean din- 
tre dobitoacele pământului, dar încă după atâta amar de 
vreme! Şi cu toate acestea nu e de loc viclean şi nici înţe- 
lept într'asta, că intră în om, căci în vaci şi în oi ar găsi 
mai lesne lapte, iar în om poate da şi poate ba. Că omul 
pe lângă lapte îi mai dă şi leşie făcută din scrum de tu- 
tun şi oţet tare de nouă ani şi alte asemeni drăcovenii tari, 
care nu-i plac şarpelui şi se svârcoleşte ca un turbat când 
i le dai, cu toate că tocmai de ele nu moare şi tocmai aces- 
tea îl îngraşe mai mult. Iarăşi nepotrivire de lucruri, să te 
întăreşti şi să te îngraşi şi să-ţi lungeşti viața tocmai cu 
mâncările care nu-ţi priesc de loc. 

Gândesc, că vezi nebunia acestei credinţe. Şarpe ca să in- 
tre în om şi să trăiască într'ânsul, nici n'a fost vro'dată şi 
nici nu va fi. Ce să caute el în om şi cum ar aveă putinţa 
să intre ? Că ori cât de greu ar dormi omul, când i-ar in- 
tră şarpele până pe gât, ar trebui să se deştepte, căci s'ar 
înecă şi ar începe să verse grozav, fiind-că stomacul nu 
primeşte nimic fără vrerea şi fără ştirea omului. Nici n'ar 
putea pătrunde şarpele în stomac, căci stomacul are închi- 
zătură care nu se deschide la porunca şarpelui. Apoi în sto- 
mac e o căldură ca în cuptor şi bietul şarpe neobicinuit cu 
căldura, s'ar coace cât a-i bate în palme. Nici în stomac 
nici în maţe mwar puteă trăi din lipsă de aer, iar maţele 
cât sunt de supţiri le-ar sparge, şi omul ar trebui să moară 
iute-iute. i 

Cei ce se plâng de şarpe în burtă, au boale, mai moi ori mai iuți, 
fie de stomac, fie de mațe. Pricina lor e felurită, dar bietul 
ţăran n’o cunoaşte, şi de aceea pune vina pe şarpe. Şi se 
chinueşte să-l scoată tot pe gură, spânzurându se de pi- 
cioare de vr'un copac, cu capul în jos asupra unei căldări 
cu lapte fierbinte, ca să tragă şarpele la lapte şi să cadă în 
căldare. Unora, bagă de seamă că zic unora, le ajută, că 
beau lapte mult şi stuu spânzurați aşă, altora nu. Asta e 
după felul boalei. Dar șarpe căzut în căldare n'a văzut încă 
nimeni pe lume. 

Intâiu şi întâiu, e cu folos să se ştii că maţele în om se mișcă 
mereu, şi prin mişcarea asta poartă din loc în loc mâncarea. 
Asta e una din tainele mistuirei. Mişcarea lor nu e de-avalma, 
ci cu rânduială <«undulătoare», cum îi zic cu o vorbă mai 
înaltă, și se aseamănă cu umbletul împleticit al şarpelui. 
Noi n'o simţim, dar tot o putem băgă de seamă une-ori, 
mai ales când bem apă multă și ne aleargă apa prin maţe. 
Acum la o boală de maţe. ele fiind inteţite de boală, ori că 
fac mişcări mai tari decât la sănătate, ori că omul, mai 
simţitor fiind, le simte bine mişcarea, cea ca a şarpelui. 
Ce-i mai lesne de crezut pentru un om nepriceput, de cât 
că întradevăr îi umblă un şarpe prin maţe! 

Asta e una. A doua ar fi tălmăcirea ce-o dă ţăranul pan- 
glicei. Nu zic, câte odată leacurile băbeşti, cele iuți şi tari, 
scot panglica din maţe, nu de tot, dar făcând uşurare bol- 
navului, până ce iarăşi crește panglica la loc, după firea 
acestui dobitoc afurisit. După mintea lui. ţăranul, văzând 
atâta lungime de panglică, e ispitit să creadă că ea e şarpe, 
şi nici n'are putinţa să-l alăture altor animale de cât şerpi- 
lor. Dacă după. o uşurare de câtă-vă vreme, durerile în- 
cep din nou. ţăranul crede că acu îl supără puii şarpelui, 
ce au rămas în el. Dintr'asta ese credinţa că şerpoaica face 
pui în burtă. Dar nu sunt pui de şarpe, e tot panglica ve- 
che, care s'a rupt în două. iar partea capului tot în maţe 
a rămas. Apoi tot şarpe e, zice ţăranul, dar doctorii l-au 
botezat panglică. Ba nu e şarpe, e mai mult limbric. Că şer- 
pii nu pot trăi în maţele omului. De ce să nu trăiască, zice 
țăranul, dacă râmele pot trăi, căci limbrieii doar tot râme 
sunt. Aici e greşala, că ţăranul ţinând limbricii drept râme, 
şi văzând că râmele trăiesc în pământ ca şi în maţe, se is- 
piteşte a crede că tot aşă pot trăi în maţele omului și broa- 
ştele şi șerpii. Dar fie care dobitoc îşi are felul său de viaţă 
şi locul de traiu. Limbricii nu sunt râme, şi anume sunt 
făcuţi de Dumnezeu să trăiască în maţe, iar râmele în pă- 
mânt, broaştele şi şerpii în pământ şi în apă. Şi aşă, nici 
limbricii nu pot trăi în pământ, dar nici râmele şi broaştele 
şi şerpii în maţele omului. 

Acestea ar fi bine să le spui lămurit ţăranului ca să le 
ştie. Mă tem că ai să zici, cum au zis-o și alţii: Bine, ce-i 
cu asta? lasă-l să creadă aşă că panglica e şarpe, căci multe 
le ştie el întors. Da, e adevărat, nici mie nu mi-ar păsă că 
el îşi numeşte «şarpe» durerile de maţe, dar îmi pasă că 
el crede că pricina durerilor e într'adevăr șarpele, iar acea- 
stă credinţă greşită e temeiul multor nenorociri. Aici e aici. 
El nesocoteşte cu totul adevărata pricină a boalelor sale. 
Panglica intră pe gură — într'asta are toată dreptatea ţăra- 
nul— dar nu ca şarpe, ci ca mâncare proastă şi puţină, ca 
băutură multi şi proastă şi mai ales ca măzărichea cărnei 
de porc. 

Legea cere să ucidem şi să îngropăm porcii cari au mă- 
zăriche în carne, pentru că măzărichea ajunsă în stomac dă 
naștere panglicei. Cred că ai văzut carne de aceasta; e plină 
cu nişte boabe albe cam ca mazărea. Ţăranii ştiu bine că 
acest fel de carne e spurcată, dar nu ştiu că e şi primejdi- 
oasă. lar cu spurcăciunea isprăvesc ei iute: cheamă preotul 
să le facă sfeştanie şi să citească cărnei rugăciunea de cu- 
răţire. Şi o mănâncă în bună pace. Această sfestanie nu 
mai e rugăciune, ci blestem al lui Dumnezeu, şi preotul 
care o face, vrednic este se i să ia patrafirul şi să fie dat 
pe mâna judecății fiind-că omoară cu ştiinţă oamenii. Ru- 
găciunea asta însemnează a te jucă de-a baba-oarba cu 

Dumnezeu sfântul, că-i ceri să facă otrava să nu fie o- 
travă şi moartea să nu fie moarte după cum El a rânduit. 
Ori cât ar citi preotul, carnea tot primejdioasă rămâne. Căci 
din măzăriche iese un vierme mititel care tot creşte, creşte 
din inele, ca ale unor omizi, până se face şi de zece ori 
mai lung decât omul. Capul lui are multe guri, cu aceste se 
prinde de maţe, tocmai ca lipitoarea, şi suge. Viaţa lui stă 
în cap, căci trupul i se poate rupe ori de unde și tot viu 
rămâne. Ce se rupe iese afară, dar din capul şi ce-a rămas 
în maţe creşte la loc. Numai când poţi să deslipeşti capul 
şi să-l scoţi din maţe, numai atunci scapi de ea. Asta e, 
cum ştii, ca la căpuşa oilor. Ori cât o rupi, dacă nu-i scoţi 
rădăcina din piele, adecă capul, ea creşte la loc. Rar trăiesc 
câte două, trei în om, mai multe niciodată, căci nu sesufer 
una pe alta. De obiceiu trăeşte numai câte una. 

Panglica face ouă în maţele omului, dar din ele nu ies 
nici odată pui, căci nu se pot cloci în om ci numai în carnea 
porcului. Aceste ouă ies din maţe, cu scărna omului. Dacă 
se întâmrlă să le mânânce vrun pore, aceste ouă se clo- 
cesc în stomacul porcului, puii sparg coaja şi ieşind găuresc 
pereţii stomacului şi pătrund în toate părţile prin trup câlă- 
torind repede şi în chip minunat, şi s'aşează şi ici şi colo 
în toate mădularele. In locul unde şi-au găsit stare pe loc, 
fac casă, adică se închid într'o băşicuţă albă, plină cu un 
fel de apă, asta e măzărichea, şi în două trei luni din pui 
să face un cap de panglică. Numai cap, și stă așa, aşteptând 
s'ajungă în stomacul omului şi în maţe, ca să crească şi să 
se bucure de viaţă. Dacă mănânci carne de aceasta, măză- 
richea se sparge în om, şi din capul panglicei incep să crească 
inelele. Şi tot aşa, ca întâiu, ouăle panglicei ajung din om 
în pore şi din pore iarăşi în om. 

Omul şi porcul! Eu nu vreau să fac nici o apropiere între 
pore şi om, dar după câte ţi-am spus, vezi că apropierea a 
făcut-o însăşi firea. Măzărichele n'uu nici o putere, când 
carnea e bine friptă ori bine fartă, căci atunci ele mor. Dar 
ştii bine că noi mâucăm multă carne numai afumată, ba şuncă, 
ba muşehiu, ba cârnat, şi măzărichele rămân vii în carne. 
Şi mâncăm multă carne de porc, că obiceiul e să aibă fie- 
care Român la ţară pore de Crăciun. Când allă măzărichea 
în carne, bietul ţâran nu se îndură s'o lapede, deşi știe că 
e spurcată. Ii citeşte cu preotul, şi o mănâncă. Dar şi cei 
ce pricep puţintel, că e primejdioasă, tot o mănâncă, pentru 
că avem noi Românii o foarte rea învăţătură, care ne stă- 
pâneşte întreg felul nostru de hrană: «De cât bucate stri- 
cate mai bine maţe crăpate.» Nu se îndură să lapede porum- 
bul stricat, şi-l mănâncă; tot aşa face cu. peştele putred, cu 
carnea împuţită, cu mortăciunile — că mortăciuni sunt vitele 
bolnave de dalac, de holeră, de gălbează, pe care el le în- 
junghie cu câte-va clipite înainte de a muri, în loc să le 

lase să moară şi apoi să le îngroape. Căci dacă nu mănâncă 
animal mort din care n'a curs sânge, bine face, dar face 
rău că mănâncă vită atacată de boale ce să iau la om, 
numai pentru că a scurs din ea sânge în clipa morţii ei. 
Apoi aşa vezi bine, că neamul nostru o să piară de maţe cră- 
pate! Ştiu bine, că şi sărăcia te îndeamnă la asta, dar şi 
cu asta o să ne descurcăm noi într'alt loc. 
G. Coşbuc. 


a 0 aD O 


Cultura rapitei de iarnă ca plantă de nutreţ verde. 


e a noi, aproape in toată țara, lipsa pășunelor se simte 
DI foarte mult nu numai în anii secetoși, cum a fost și 
Jp anul acesta până acum, dar chiar și în anii mai ploioși, 

din causă că pășunile s'au redus în folosul semănâtu- 
rilor cu grâă sai cu alte plante agricole, deși această re- 
ducere sa făcut în dauna vitelor de muncă și lapte. Sunt 
mai multe plante cari se pot socoti ca bune a se semănă 
și a se intrebuință ca nutreţ verde pentru vitele de muncă, 
ca și pentru cele de lapte, între aceste plante se poate so- 
coti și rapița de toamnă, numită și Colza, care este mai 
bună de cât rapita comună numită și Naveta, de oare-ce 
rapița (Colza) de iarnă, dă un nutreţ mai bun pentru boi 
și oi, iar vacile de lapte hrănite cu ast-fel de nutreţ dau 
un lapte bun și mult. 

Rapiţa ca nutreţ verde poate să fie păscută pe loc de 
vitele de muncă, sai se cosește și li se dă ca nutreţ în 
grajd. Rapița cosită și ofiită puţin de căldura solară nu 
poate să producă nici odată umflarea animalelor rumegă- 
toare, pe când în stare verde, păscută pe loc, poate să pro- 
ducă umflarea acestor animale. Să știe că această boală 
este destul de rea pentru vitele rumegătoare, de aceia nu 
trebuie lăsate vitele ca să pască prea multă rapiță. 

Rapița de iarnă, dacă voim s'o întrebuințăm ca nutreţ 
verde, se poate semănă chiar din luna lunie, fiind ajutată 
de un timp puțin umed, crește foarte repede, așă că prin 
luna Septembre, avem o pășune destul de bună pentru vite. 

Semănată în luna lulie sai August, se poate cosi prin 
luna Noembre, dacă vom aveă trebuință de nutreţ, dacă 
nu, atunci se cosește primăvara când a început să înflorească 

ca să putem căpătă cel mai mult nutreţ pe hectar, care se 
poate ridică la 30 — 40.000 de mii de chilogr. 

Se socotesce că 450— 500 chilogr. de rapiță, poate să 
înlocuiască 100 chilogr. fân natural. 

Se știe că rapița de iarnă reușește destul de bine în pă- 
mânturile mai puțin argiloase. Ca producțiunea în nutreţ să 
fie mai bogată, trebuie ca pământul să fie bine îngrăşat cu 
băligar, fiind-că își asimilează mult azot. Agricultorii străini 
cari nu pot intrebuință în de-ajuns bălegarul, din causă că 
le lipsesce, întrebuințează îngrășămintele chimice. 

iDupă mai multe experiențe făcute de agricultorii învă- 
țața din străinătate, sa putut dovedi, că rapița de iarnă cul- 
tivată pe un hectar, ca să poată da bună recoltă, ia ca 
hrână din pământ următoarele substanțe roditoare ale pă- 
m ntului. 


74 ci af Iei oma 2.000 a A er E 0 nete) 
Acid fosforic . . .. 47 » 8 
Potasa Ta oa a ea 
Var (calce) I mo Te 07 0 


Agricultorii din străinătate mai cunoscători în trebile a- 
griculturei, când cunosc că pământul lor este bogat în po- 
tasă și acid fosforic, dacă le lipsesce bălegarul vitelor, între- 
buințează turtele care rămân de la fabricarea uleiurilor, de 
ori-ce fel ar fi ele; iar în pământurile sărace, în loc dea- 
ceste părți roditoare ale pământului, întrebuințează niște 
îngrășăminte chimice numite superfosfate și clorură de po- 
tasă, amestecate cu turte în proporție de 1.000—1.500 kgr. 
la hectar. 

Rapița de iarnă, semănată prin luna lunie ca nutreţ verde, 
se poate amestecă cu alte semințe, ca producțiunea să fie 
mai bogată și nutrețul verde de calitate mai bună. Se poate 
amestecă cu măzărichiă, hrișcă, muștar alb, porumb și mo- 
hor. Semâănătura se face prin imprăștiere, și după sămănat 
locul se grapă ușor; iar cătățimea de sămânță în casul a- 
cesta este de 6 — 7 kgr. la hectar. 

Amestecul rapiței de iarnă, cu alte semințe, după datele 
publicate de ziarul de agricultură practică No. 24, după 
care am resumat acest articol, este următoarea: 

1 2 3 4 
amestec amestec amestec amestec 
Rapița (colza) .. . 7 kgr. 6 kgr. 7 kgr. 7 kgr. 
Mazăre surie. . . 30 » 6 » 7 » 30 » 
Măzăriche . . . .30 >» 30 >» 60 » 30 » 
Borumba:. Sea e e 20i aa 2Bu > 60 iat 2 0» 


Muștar alb. . .10 » 7 » 10 20 
Hrişcă N FE A » 30 » 10 » 20 » 
Mohor oaia 


Total . . . 90 kgr. 93 kgr. 87 kgr. 97 kgr. 


Fânul produs de aceste plante, se poate intrebuințà atât 
verde cât și uscat. Marea agricultură ca și cea mică, ar 
trebui să profite de primele ploi, la semănăturile acestor 
plante, în folosul vitelor sai al pământului, fiind-că aceste 
plante sar puteă întrebuință ca îngrășământ verde, la caz 
când agricultorul n'ar aveă trebuință de nutreţ verde. 


Y. S. Moga. 


£upta în potriva băuturilor spirtoase. 


K (e) n toată lumea învățații au dovedit că băuturile spir- 
a) toase sunt otrăvitoare; când se beă prea mult, pot 
š>  căşună moarte grabnică ori, cel puţin, boli grele 
PG de ficat, de inimă, de rinichi şi mai ales creierii se 
OS bolnăvesc; omul are dureri de cap şi une-ori ne- 
linişte. Spirtul, din stomac, trece în sânge şi acesta 
îl duce în toate părţile trupului, dovadă că în câte-vă mi- 
nute după ce beă spirtoase, omul începe întâiu a fi mai ve- 
sel, pe urmă, dacă tot mai beà, îl prinde o ameţeală, nu se 
mai poate ține pe picioare, mersu-i este clătinat, şi, dacă a tre- 
cut cu măsura prea departe, cade ca mort, beat sau chiar 
mort. De când s'a ieftenit rachiul s'a cam lăţit şi la noi 
deprinderea de a'l beă. Omul, slăbit de muncă, ori de supă- 
rare, aleargă la un pahar de rachiu ori de ţuică; dar bău- 
tura e ademeniteare, şi din unul se fac mai multe. E o cre- 
dințţă greşită că băutura dă putere. Nu-i de loc ade- 
vărat: băutura aţâţă, nu hrăneşte; se poate zice că slăbește 
puterea de-a trăi; aşă că toate măruntaele sunt pe jumă- 
tate amorţite ca în somn şi n'au nevoie de hrană; ceea-ce 
seamănă a putere, e lucru înşelător. 

In satele unde sunt velniţi şi în cele unde se face ţuică, 
oamenii beau prea mult. Mai rău e că dau asemenea bău- 
turi şi copiilor. Dovadă că sunt rele şi stricătoare e că, de 
la început, copilul se oţereşte, nu vrea să bea: el simte de 

la sine că nu-i prielnică o băutură care-i ustură gura şi 
limba. Sunt mume, care, în neştiinţa lor, dau chiar copiilor 
de ţâţă sâ sugă dintr'o cârpă, sau pâine muiată în zahăr cu 
ţuică sau cu rachiu; altele le dau cu linguriţa să bea, zicând 
că "i adoarme. Am văzut un copil căruia îi da mă-sa ţuică, 
cum a murit la doi ani, de aprindere de creeri; alţii capătă 
răul copiilor, tot din băutură. Asemenea copii mor otrăviţi 
din pricina neştiinţei părinţilor. 

Şi în alte ţări oamenii nu ştiu şi nu vor să crează că bă- 
uturile spirtoase sunt stricătoare; dar învățații le dovedesc 
în multe chipuri câts unt de primejdioase. De pildă, le arată 
cum lucrează băuturile asupra dobitoacelor. Să vede că, dacă 
se îmbată un câine regulat, pierde pofta de mâncare, stă 
supărat, e rău cu stăpânul, şi, dacă tot îi dă mereu de băut 
cu sila, moare, întocmai par'că l-ar otrăvi cu ori-ce altă otravă. 
Tot aşă s'a cercat asupra păsărilor; dacă s'au dat găinei şi 
cocoşului spirtoase, puii acestora nu trăiau. Vrea să zică şi 
copiii părinţilor băutori, sufer, din pricina beţiei acestora. 


pari 


CE ta N aSk SR D 


Mort din beție. 


In spitale s'a cercetat la oamenii morţi şi s'a văzut la 
cei băutori că stomacul e ars de spirt şi ficatul umflat, la al- 
ţii rinichii sunt bolnavi, creerii sângeraţi, aşă că nici un 
măruntai nu-i teafăr. In Germania oamenii cari voiesc bi- 
nele norodului, au tipărit nişte învățături în potriva spirtu- 
lui şi le dau copiilor din şcoli să le citească părinţilor pe 
acasă. Iată ce scrie în una din aceste foiţi: 

«Părinţi! 

«Voi, cari vă iubiţi copiii nu le daţi nici o băutură spir- 
toasă. Toţi învățații cari au cercetat cum lucrează spirtoa- 
sele asupra trupului, au găsit că toate acestea, anume: be- 
rea, vinul, rachiul, ţuica, sunt stricătoare copiilor şi tinerilor. 
Aceste băuturi slăbesc pofta de mâncare, sunt dăunătoare 
stomacului şi maţelor, slăbesc puterea copiilor şi-a tinerilor, 
îi fac să capete mai lesne ori-ce boală molipsitoare şi une- 
ori le aduc chiar boli grele ca, aprindere de ficat şi rinichi. 
Aceste băuturi micşorează luarea aminte, înrăiese cugetarea, 
îi fac pe copii grei de cap şi le îngreunează învăţătura. 

«Băuturile spirtoase aţâţă pe copii, îi fac răi, neascultători, 
şi îngreuează creşterea lor, pentru voi şi pentru şcoală. Când 
sunt bolnavi nu trebue dat nici un fel de băutură spirtoasă 
fără voia doctorului» ! 


Cetind asemenea poveţe şi copiii şi părinţii, se vor feri de 
băuturi; cel puţin nu vor da copiilor. 

Nu trebue să fie cinevă mare învăţat ca să priceapă că 
o băutură, care face dintr'un om bun teafăr, o fiară, care 
tipă, înjură, bate şi dese ori face şi moarte de om, nu poate 
fi ceva bun şi că-i otravă. Cea mai bună şi mai prielnică 
băutură e apa curată şi proaspătă, poamele coapte ţin şi de 
sete şi de foame ; copiii prin firea lor, bună, simt acest lucru. 
Ferice de părinţii, cari au pomăt şi cari sădese mereu 
pomi roditori, ca să nu ducă copiii dorul poamelor. 

In vremurile de demult nici nu se auzea de băuturi 
spirtoase, chiar dacă aveau vin, acesta nu era pentru copii 
şi pentru tineri. Deci, să fim băgători de seamă şi cumpătaţi, 
să nu ne jucăm cu sănătatea copiilor, să se ştie că dacă 
mor aşă de mulţi copii mici la casa Românului, adesea e 
și din pricina beţiei părinţilor. Copiii moştenesc o fire slabă 
şi ori-ce boală îi prinde mai lesne. 

Sofia Nădejde. 
n SD Dr 


Păstrarea limbilor. — Se îngrijesc bine limbile, se aşază 
la putină, un rând de limbi şi un rând de sare, punând la 
o oca de sare 20 dramuri de silitră şi puţin usturoiu, până 
se va umplea putina cu limbi, apoi se pune un tease dea- 
supra. După-ce vor stă zece zile pe o parte, se întorc pe altă 
parte şi se lasă încă zece zile; apoi se scot, se pun ziua la 
vânt şi noaptea la teasc, până se svântă şi în urmă se pun 
la fum. 

Casnica Gospodărie 


Principesa României 
Viitoarea-ne Regină. 
Ce ca muza poesiei 
E ’mbrăcată în lumină, 


A purces cu gând de aur 
Din iubirea-l pentru țară 

Să ’nvieze cel tezaur 
Scump, măreț odinioară. 


Ce tezaur să re'nvie? 


Te întrebi popor al ţării. 


Casnica gospodărie, 
Temelia înnălţării. 


In păraie, la fântână 
Iarăşi mândrele fecioare 

Vor spăla voioase lână 
Pentru caier şi fuioare 


Fusul vesel şi sburdalnic 
Ce coboară şi se urcă 
Va jucă din nou şăgalnic 

Prins de firul de la furcă 


Şi vârtelniţe uşoare 
Guralive şi nebune 

Vor trimite la mosoare 
Fire lungi ca să le-adune. 


A. $. R. Principesa României 


s vin a îndeplini acum acea 
„dorinţă, intemeiând o ge. de 
„menagiu, cara să den fetelor 
„Şi femeilor, cunoştinţele gos- 
„podăreşti, atât de trebuin= 
„cioaae.* 


Iară sprintene suveiche 
Strecurându-se prin fire 
Va "'nşiră din vremea veche 
Strămoşească povestire 


Ce izvor de sănătate! 
Ce izvor de bogăţie 

Şi ce pietre nestimate 
Pentru tine, Românie. 


Când pe prispă la răcoare, 
Fetele râzând cu chief 
Coase-vor boboci de floare 

Pe drăguţul de gherghief! 


Şi va face cingătuare 
Numa'n fluturi şi mărgele 

Ce în razele de soare 
Strălucesc ca dalbe stele; 


Şi vor ţese în mii de feluri 
Şorţ culori, minune mare, 
Şi frumoase testemeluri 
Şi catrinţe şi ştergare 


Cât e soarele şi luna 
Mame, fete şi mirese 

Povesti-vor tot-deauna 
Fapta scumpei Principese. 


I. Isvoranu. 

Pornire stricătoare. 


AMY ste bine să-ţi cunosci ţara, căci cu cât mai 

LA mult o vei cunoasce, cu atât mai mult o vei 
W iubi. 

E bine să-ţi cunosci ţara ta, dar e bine ca 
din când în când să mai treci hotarul să vezi ce 
mai este și prin alte ţări. Se zice, și se pare să fie 
adevărat, că Chinejii au rămas în urmă pentru că 
s'au despărţit cu ziduri ca să nu se întâlnească de 
loc cu alte neamuri. 

Aceste lucruri le spun, plecând cu gândul de la 
nisce lucruri cari zilnic se întâmplă la noi. 

Primăria a cheltuit bani şi a sădit arbori pe mar- 
ginea unui trotuar. 

Seara, trecând pe trotuar, priveam pomii nou sà. 
diţi, şi-mi făceam socoteala, ce frumos o să fie când 
vor fi mari. 

A doua zi trecând iar pe trotuar, unul din arbo- 
rii nou sădiţi eră rupt de pe la jumătate; eră rupt, 
şi bucata, adecă partea de sus, care fusese ruptă, 
lipsiă. 

— Cine a rupt'o ?— Cui i-a trebuit? — Cine a în- 
drăznit? Aceste întrebări mi le-am pus întâiu, apoi 
n'am mai întrebat nimica pentru că mi-am adus 
aminte de un alt fapt care mi-a explicat totul. 

Mi-am adus aminte cum am văzut odată, pe şo- 
seauă națională, un ţăran care s'a dus la margi- 
nea șoselei și a rupt un pomuleţ abiă sădit şi a 
făcut din el o jărdie de bătut boii; iar ceilalţi cari 
erau cu dânsul, în loc să-l găsească de rău, lau 
imitat numai decât. Și vre-o doi dintre dânşii erau 
oameni nu numai în toată firea, dar chiar oameni 
bătrâni. 

Şi gândindu-mă la aceste lucruri, mi-au venit în 
minte altele. Mi-am adus aminte de verile pe cari 
le petrecusem în Bavaria. 

In Bavaria când mi-aruncam ochii pe-o câmpie, 
vedeam tot câmpul împărţit în tăblii mai mici sau 
mai mari, şi toate aceste tăblii erau despărțite în- 

tre ele prin rânduri de pomi: rânduri de obiceiu 
paralele și perpendiculare între ele sau unele pe 
altele. Iar pe unde erà drum vedeai două rânduri 
de pomi. 

Si pe multe drumuri erau pomi roditori, şi aveau 
roade. Şi pe unele locuri roadele, prunele sau me- 
rele sau perele, atârnau aşă de jos că le-ai fi pu- 
tut ajunge cu gura, fără să mai pui mâna. Şi cu 
toate acestea nimeni, nici un trecător nu rupeă. Și 
umblau pe-acolo oameni şi zi şi noapte, şi erau 
nopţi întunecoase ca şi pe-aici, și cu toate acestea 
nimeni nu se atingea de fructe. 

Cum ai văzut eri pomii de încărcaţi, aşă îi ve- 
deai și azi şi mâne şi poimâne şi în tot-deauna. 

La prăvălii fructele erau destul de scumpe, un 
pfund — (vr'o jumătate de oca) — de prune, costă 
o marcă, adecă un leu şi două-zeci şi cinci de bani; 
dar cine vrea să mănânce prune, se duceă la pră- 
vălie și-și cumpără, iar cine nu-și cumpără răbdă. 

Doamne, când vom ajunge oare şi noi acele vre- 
muri ca să vedem şi la noi respectându-se dreptul 
altuia şi proprietatea altuia?! 

Doamne, oare ce-o fi fost p'aicea pe vremea lui 
Vlad Ţepeş, dacă astăzi, după patru sute de ani, 
se mai găsesc oameni cari să-și bată joc de pro- 
prietatea altora şi chiar de proprietatea statului? 
Ce-o fi fost, zic, pe vremea lui Țepeș, dacă acest 
domnitor ajunsese să tragă în ţeapă atâta lume ca 
să curețe ţara de hoţi?!.. 

Cu toate acestea, păcat că n'a mai trăit Vlad Țe- 
peş, ori că nu s'au mai găsit și alţi Ţepeşi. Căci 
mulţi "Ţepeşi trebuie să fi fost și în Bavaria, dacă 
au putut oamenii aceia de-acolo să ajungă la atâta 
cinste, la atâta cuminţenie, la atâta respect de drept 
şi de legi. 

Cine scie câți au murit spânzurați şi câţi au mu- 
rit prin puşcării, până ce acei cari au mai rămas, 
au înţeles că dacă vrei să trăești, trebuie să res- 
pecţi dreptul altuia, şi dreptul tutulor. 

Ei bine, aceste apucături la ţăranii noştri, sunt 
nu numai urme de sălbăticie, ci chiar sălbăticie. 

Iubesc pe ţăran, îi înţeleg păsurile, îi doresc tot 
binele cum nu și-l dorește nici el, dar nu-i pot ertă 
această urâcioasă apucătură de a strică tot ce nu 
este al lui şi mai ales ce e a statului, a judeţului, 
a comunei, a bisericii, ete. 

Lui i se pare că ceea:ce nu e al lui,e un fel de 
lucrul nimănui, şi ca atare ori-cine poate să pună 
mâna și să iea ori să strice, și până să vină un 
altul, sau ca să nu vină altul, strică el singur. 

Cu toate acestea, dragostea care o am pentru ţă- 
ranul nostru mă face să gândesc că ţăranul nu e 
așă de vinovat pe cât s'ar crede. 

Gândesc că ţăranul nu e vinovat și cred ca așă 
și este. 

E adevărat că rupe, e adevărat că strică,e ade- 
vărat că fură, dar toate aceste el le face pentru că 
nu ştie ce face. 

El nu știe ce e Statul, el nu știe ce e ţara, el nu 
știe că ceea ce face comuna sau judeţul sau ţara 
sunt lucruri trebuitoare pertru toţi, sunt lucruri 
trebuitoare pentru cei de azi şi pentru cei ce vor 
veni după el în viitor, adecă pentru fiii, şi nepoţii 
şi strănepoţii lui. 

El nu ştie că dacă va secătui acest pământ, şi 
dacă va strică tot ce e pe el, şi dacă se va păstră 
acest rău obiceiu de a strică totul, atunci mâne poi- 
mâne pământul şi ţara va sărăci şi nu-şi va mai 
da rodul lui, şi fiii şi nepoţii nu vor mai avea cu 
ce trăi și neamul lor se va stinge și nu va mai fi 
cine să pomenescă de părinţi şi de moşi şi de stră- 
moşi, şi nu va mai fi cine să se roage lui D-zeu 
pentru suiletele lor, şi nu va mai fi cine să facă o 
pomană, să dea o doniță de apă pentru bieţii ră- 
posaţii. 

Țăranul nu ştie că dacă ţara e frumoasă și bo- 
gată, atunci e bine şi pentru cei ce trăese şi pen- 
tru acei pe-ale căror suflete Dumnezeu le-a trimis 
pe lumea cealaltă. 

Ţăranl nu le știe acestea, dar cred că a venit 
vremea ca să le ştie. 

Cine le va spune? 

Le vor spune învățătorii în şcoală, le vor spune 
preoții la bisrică. 

— Tot învățătorii şi preoții? 

— Da, pentru că ei sunt apostolii poporului. 


Th. D. Sperantia. 


Şcolile române acum şease-zeci şi opt de ani. 


Şcolile în principatul Munteniei pe la 1835—1836 
se împărţiau în: 

Şcoli centrale, şcoli începătoare şi pensionate de 
fete. 

In București, eră școala Centrală la sfântul Sava, 
cu următorul personal: 

Petrache Poenaru, director, Aron Florian, viţe-di- 
rector şi profesor, Genilie, Aristia, A. Popp, A. de 
Simond, Ioanid, Marcovici, Pavlid, Languillon, G. 
Hill, Wallenstein, D. I. Poenaru, de Sinai, Petro- 
vici, Holle, Vasilachi, Gross şi Petrovici. 

Şcoli începătoare erau în toată Capitala numai 
două: una la biserica sfântul Gheorghe și alta la 
biserica Amzii. 

Pensionate de domnişoare erau două: 

Pensionatul Combles şi de Bonay, şi pensionatul 
d-nei Vaillant, ambele pe Podul Caliţii, (calea Ra- 
hovei), având cel d'întâiu 24 eleve, iar cel de al 
doilea 42. 

A doua şcoală Centrală eră în oraşul Craiova şi 
aveă ca profesori pe: pictorul Leca, pe Călinescu, 
Căpăţineanu, Mihăescu, Barbovici, Montaniotu, şi 
pe Vissamont. Peste puţin această şcoală are ca 
inspector pe Ion Maiorescu. 

Şcoli începătoare mai sunt câte una în fie-care 
capitală de judeţ. Catedrele toate au dascăli, afară 
de aceia din Olt şi Ialomiţa unde e vacanţă. 

Printre numele institutorilor găsim la Muscel pe 
al lui Jianu; la Argeș pe al lui Simonid;la Mehe- 
dinţi, pe al lui Pleşoianu; la Romanați, pe al lui 
Pruzescu ; la «Săcueni», pe al lui Gherasim-Gorjan; 
la Râmnicul-Sărat, pe al lui Fortunati; la Vâlcea, 

pe al lui Sergian; la Prahova, pe al lui Mălureanu, 
la Brăila, pe al lui Penescu; la Buzău, pe al lui 
Dionisie Romano; la Dâmboviţa, pe al lui Mălu- 
reanu, ete.. 

Ministerul Cultelor se compuneă din: Logofătul 
Scarlat Mihălescu, șeful departamentului, loan Vlă- 
doianu, director, şi stolnicul Tocilescu șef de secţie. 


D. Teleor. 
= e—a 


Minunile păstrării. 

— Bună ziua, moş Vasile, de unde şi'ncotro ? 

— PFoarte-ţi mulţumesc, nepoate Ioane! Viu de la Sfânta Bi- 
serică și mă grăbesc spre casă. 

— Co ţi-a mai văzut ochii la Biserică, moș Vasile? 

— Cum, nai lost? 

— Nu moșşule, că nu mă'ngădue stăpânul meu, zicând că tre- 
buie să'ngrijesc de vite și să le adăp. Cum nu m'aş duce, bu- 
curos, căci am auzit că tare-i frumos, şi de aceea te-am între- 
bat, mai adinioară, ce ţi-a mai văzut ochii. 

— Adevărat, nepoate, e mândru de tot. De când a venit pă- 
rintele acesta tânăr, nu te mai saturi. Şi de când d-nul învăţă- 
tor a învăţat pe băeţi să cânte, e păcat să nu se ducă cine-va 
la SI. Biserica. D'apoi să vezi ce frumos ne-a sps părintele! 

— Ce-a grăit părintele, moş Vasile, că știu că frumos grăe- 
şto; l-am auzit la sfintele Paşti, anul trecut, când m'o îngăduit 
stăpânul și pe mine la Biserică. 

— llei, nepoate, cum n'am avut parte să aud da acestea cu 40 
de ani în urmă, căci aşi fi altul acum, n'ar trebui să muncesc 
aşă din greu, la ceste bătrâneţe, ca să am cu ce'mi lărâ zilele 
de azi pe mâni!... 

Ne-a spus părintele, cât de mare folos poat: aduce omului 
păstrarea şi cât de multe nenorociri căşunează risipa. 

— «Sunt în lume—zicea părintele—oameni, cari au venit de 
mii de lei pe luna, şi alţii cari au numai de 50— 60 lei, şi cu 
toate acestea mulţi dintrs cei cu mii ajung să n'aibă nimic, ba 
încă rămân şi datori, iar cei-l-alţi fac avere și ajung bine, de 
pot face față la ori-ce nevoe. Pricina este, că cei d'intâi sunt ri: 
sipitori, iar aceştia păstrători. Acela, care are o mie pe lună şi 
cheltueşte o mie şi unul, ajunge calic; pe când acela, care are 50 
şi cheltueşte numai 49, ajunge să fie bogat.De aceea tzt omul 
chibzuit trebuv să cheltuească mai puţin ceva de cât câştigă.» 

— «Un om —a mai zis părintele—câştigă pe lună nu mai 
puţin de cât 500 de lei, dar fiind-că nu ţinea socoteala banului, 
el nu tost vrednic în zece ani să-și facă o casă, ci şedea cu chi- 
rie. Un vecin al lui, văzând aceasta, îi zice într'o zi ? «Domnule, 

d-ta ai atâta câștig, cum de nu-ți faci casele d-tale şi plăteşti 
atâta amar «de bani pe chirie»? — «Drept să-ţi spun, vecine, — 
îi răspunse el—nu ştiu cum se face, că tot cât am, cheltuesc, 
aşă că nici odată n'am în casă, strânşi la un loc, măcar o mie 
de lei». — «Dă-mi vos d-le, îi zise cel-l-alt — d-ta ai 500 pe lună 
adecă vine 17 lei pe zi; ei bine, în zece ani, eu îţi fac nişte 
case mai ceva de cât acestea în cari stai, şi pentru care plătești 
o sută pe lună chirie, dacă te hotărăşti, ca în fie-care zi să-mi 
dai mie câte 2 lei. 

— «S'au înţeles ca în fie-care zi domnul acela să dea vecinu- 
lui său câte 2 lei, sau dacă nu-i dă într'o zi, a doua zi să-i dea 
4, căci îşi zicea el că 2 lei pe zi nici nu-i bagă în seamă. 

— «In fie-care lună, omul strângea 60 lei, pe care-i punea la 
casa de economie ca să mai sporească. 

— «Pe an luă 720. Cinci ani, de la început, n'a făcut alt-ceva 
de cât lua bani şi-i punea la casă, unde se făcuse 4.500. După 
aceşti cinci ani, începu s?-şi adune materialul necesar pentru 
clădire, de șe ici de pe colea, unde găsiă mai eltin şi mai bun. 
Când se împlini 8 ani, tocmi şi meşteri, cari începură lucrul, şi când 
mai erau 5 luni până să se împlinească cei 10 ani, după înțelegere, 
o casă frumoasă, ca o curte, care eră podoaba târguşorului, se 
arată înaintea trecătorilor, care se întrebau miraţi, a cui să lie?! 
Cel ce dase câte doi lei pe zi, nici nu ţinuse socoteală câţi ani 
trecuse şi prin urmare câţi bani dădu-se; nici nu ştia, dacă ve- 
cinul lui făcuse ceva și unde anume. Atât ştia numai, că tre- 
când pe strada principală a târguşorului, văzuse, mai întâiu în 
lucru și apoi chiar terminată o curte drăguță şi frumuşică, des- 
pre care pe mulţi întrebase, fără să poată aflà, cine este stăpâ- 
nul, căci lucrătorii aveau ordin să nu spue nimănui cine-i toc- 
mise şi-i plătise. 

— «In ziua şi luna când se împlinise 10 ani, vine la veci- 
nul său, de la care zilnic primise câte 2 lei, şi-i zise. «lată dom- 
nul meu, s'au înplinit cei zece ani, de când d-ta mi-ai dat în 
fie-care zi câte 2 lei, pelună 60,pe an 720şi pe zece ani 7200. 
Aceştia au sporit la casa de economie la 9500 lei. Cu aceștia 
am făcut casa,pe care, cred că o cunoşti și d-ta, din strada prin- 
cipală. și mi-a mai rămas încă 400 de lei; poftimu-i înapoi şi 
vină de-ţi ia casa în primire. 

— «Când domnul nostru auzi una ca aceasta, nu i venià a crede 
şi, nu ştia cum să mulţumească bunului său vecin; îi mai dădu pe 
lângă cei 400 lei încă 100, cât avea în casă, ca răsplată, şi din acea- 
sta împrejurare, înțelegând cât de mult face cruţarea, se hotărâ 
ca de aici înainte, mai ales că puterile începuseră a-l cam pă- 
răsi, să ţie mai bine socoteala banilor şi să nu-i mai risipească 
pe toate nimicurile. De aici înainte cei o sută de lei ce-i da la 
chirie îi puse de-o parte, ba încă și alţi o sută, câci făcuse așă 
fel că cu 300 lei să trăiască destul de bine şi în belşug. Si-i prin- 
seră de minune, căci după câţi-va ani veniră bătrâneţele peste 
el, când nu mai putea să aibă câștigul de o dinioară; îşi avea 

acum casele lui proprii şi strânşi de-opurte câte-vă zeci de mii 
de lei, cu cari nu-i păsă de nevoi». 

— «Tot ast-lel și d-vostră — a mai grăit părintele — sunteţi în 
stare, cât de sărabi aţi fì, să puneţi de-o parte, nu doui lei pe 
zi, ci numai 10 bani, care fac 3 lei pe lună, sau 36 pe an, sau 
360 în zece ani şi așă când dă vre'o nevoe peste d-voastră sau 
ajungeţi la grelele bătrâneţe, să nu cădeţi silă nimănui, ci să aveţi 
fie-care al d-voastră. 

— «Şi fiind-că aşa-i omul, dacă vede banul în ochi, nu se'n- 
dură să se uite la el, ci-l risipește în dreapta şi'n stânga, de 
aceea ne-am hotărât cu d-l învăţător și cu d-l primar, să facem 
aici în sat — o, casă de economie — unde fie-care să puteţi pune 
cât vă dă mâna şi de unde la nevoe să vă puteţi și împrumută, 
cu procent mic de tot, iar nu ca până acum la cămătari, cara 
vă ia sută la sută. 

— «Acum mergeţi, oameni buni, pe la casele d-voastră şi 
după ce vă veţi pune la cale (adecă veţi mâncă) să vă aduzaţi 
cu toţii la şcoală, unde eu şi d-l învăţător, vă vom spune cu 
de-amăruntul cum şi ce fel va fi această casă de economie». 

— Doamne, moş Vasile, că bine ne mai învață părintele și 
d-l învăţător! 

— Ferice de voi, nepoate, că sunteţi tineri g'aţi apucat ace- 
ste zile, când are cine să vă deschidă ochii de pe acum, numai 
voi să-i ascultați, să vă purtaţi bine cu ei şi să faceți așă cum 
vă învaţă! Dar iată lumea începe a se adună la şcoală. 

— Să ne vedem șănătoși, nepoate Ioane! 

— Să dea Dumnezeu, moş Vasile, și domnul să-ţi dea sănă- 
tate că mi-ai spus toate acestea. 


Vâleu Zamfir. 
Invăţâtor (Bacău). 


La Administraţia „Buletinului Oficial“ al Ministe- 
rului Cultelor, Strada Mântuleasa No. 9, se găsesc de 
vânzare: Noul regulament pentru aplicarea legei 
asupra învățământului primar si normal primar, 
cu preţul de 0,60 bani; Regulamentul pentru apli- 
carea legei scolilor normale de învăţători şi învă- 
tătoare. Preţul 1 leu 20 bani; Regulamentul pentru 
administrația interioară a scoalelor primare ur- 
bane, 0,60 bani si Regulamentul pentru administra- 
ţia interioară a scoalelor primare rurale, 0,60 bani. 

Femee Romană în imbrăcăminte de casă, după o frescă de la Boscoreale. 


Stampă din Cartea : «Din Viaţa Romană», de I. Kalinderu. 

De cât o judecată dreaptă, mai bine o învoială strâmbă. 


(a ie-care bun Român, doritor de a vedea neamul lui 
y pe o treaptă mai sus pusă din punct de vedere, 
W) moral, intelectual, economic, ete; lucrează, tinde şi 
3 propagă mijloacele spre ţinta dorită. 

Z Agricultorii buni expermentează şi rezultatele bune 
le comunică tuturor. Medicii dau sfaturi şi îngrijesc de să- 
nătatea poporului. Luminătorii aprind facle pentru luminarea 
spiretelor, aşa că văzând aceste tendinţi bune şi această 
luptă încordată, ne aşteptăm şi la roade mai mulţumitoare. 

De ce oare dacă vedem atâta stăruinţă din partea tuturor 
nu dispare pelagra din popor ?.... De ce nu vedem la locui- 
tori animale de neam bun, bine îngrijite? De ce nu-i vedem 
scăpaţi de sub jugul nevoii şi a mizeriei? 

Unde se duce sudoarea muncei lor? Cine bea laptele gras 
al vacelor ţăranilor şi ce se face cu lâna mătăsoasă a oilor 
lor ? 

Aceste întrebări cred că şi-le face fie-care, şi nu ni le ex- 
plicăm de cât atunci când trecem şi privim treptele jude- 
câtorielor şi tribunalelor noastre. 

Acolo-s perdute zilele de vară şi de iarnă, acolo-s boii 
graşi a ţăranilor noştri; te prinde mila când ii vezi cum îi 
înşală unii şi cum îi aţâţă pe unul contra altuia. 

Zilnice sumă de procese: revandicări, loviri, îusulte, datorii 
etc, care după titlul dosarelor ni s-ar părea lucruri de seamă, 
nu-s în fond decât vrajbe, aţâţate de cei ce vor să trăiască 
din ccarta a doi. 

Poporul nostru trebue ţinut încă sub epitropie. Cultura 
lui, față de mulţimea legilor noastre, nu-l ajută de cât a se 
încurca și a'şi prăpădi sumanul lui nou, pentru a dobândi 
unul vechiu şi rupt. 

S'a văzut casuri când un locuitor pentru a revendică o 
bucăţică de loc, vîndută de tatăl său, a cheltuit de cinci ori 
preţul acelniloe,a umblit pe drumuri, perzându-şi liniştea, 
interesele şi fructul ostenelilor lui de până atunci. 

E greu să te încurci, că pe urmă începe: Amânări din causa 
neîndeplinirei de procedură, alt-fel de amânări, probe cu 
martori, cercetări la faţa locului, apel la tribunal şi câte alte 
greutăţi. 

Bieţii oameni!!! Işi pierd fructul ostenelilor lor, îşi uită 
de afacerile lor, îşi lasă nemuncit câmpul, umblă pe drumuri; 
ba mai târăsc după ei şi sumă de alţi gospodari, cari sunt 
duşi pentru a fi martori. 

Ruină din toate punctele de vedere! iar de le mai rămâne 
vre un ban în buzunar, de necaz îl dau la cârciumă. 

«Un proces e ca doi ani bătuţi de piatră», atât pentru cel 
ce pierde cât şi pentru cel ce câştigă. 

E bine şi uman ca cine-vă să-şi caute dreptul lui, dar 
când ne gândim că poporul nostru e încă nepriceput, e şi 
mai uman a'l apără şi a nu-l lăsă să fie înşelat. 

Satele rezăşeşti au ajuns a'şi legă cizmele cu tei, din cauza 
judecăților ; aceiaşi soartă o vor avea şi satele clăcășeşti. 

A venit vremea ca cine-va să ia în mână și stârpirea a- 
cestui râu. 

Luminâtori ai poporului!!!—vouă vă este încredinţată şi 
această datorie. De câte ori glasul vostru va sună în urechile 
poporului ce vă încunjură, adaugaţi şi cuvintele: «De cât o 
judecată dreaptă, mai bine o învoială strâmbă». 

Invoialu e pornită din suflet uman, pe când judecata din 
suflet tiran. 

N. Theodorescu. 
Bârlad. 


MA O UI. 


„Macul este o floare, care se foloseşte de către oameni 
şi ca aducătoare de somn. Din sucul căpăţânilor macului 


Floare de mac. 


se scoate aşă zisa doctorie <opiul», care este o otravă foa- 
rte puternică. Deci trebue să ne dăm bine seama de această 

plantă şi să observăm de acum că seminţele ei sunt bune 
de mâncat și nu conţin otravă, căpăţâna şi cotorul ei, când 
sunt verzi, sunt otrăvitoare, şi chiar fioarea nu trebue dată 
la copii în cantitate prea mare sau prea mult timp, căci îi 
otrăveşte prin somn, sau cel puţin îi tâmpeşte. 

Macul este cunoscut de toţi, mai ales pe la oraşe, unde 
multe gospodine se ocupă cu prâjiturile de seminţe de mac. 
Il vedem semănat foarte mult şi pe la sate. 

Macul este o plantă erboasă anuală, care crește până la 
60 cm. şi chiar un metru. Cotorul său este gros ca un creion, 
rotund, neted, verzui pe din afară, cu miez ca la soc pe din- 
năuntru. Foile sunt mari, lungi ca de 10 cm. şi dinţate pe 
margini. Cotorul are puţine ramuri, şi la extremitatea fie- 
cărui ram se desvoaltă o floare, care are codiţa lungă. In- 
floreşte prin Maiu, Iunie şi Iulie. Căpăţâna lui este o cap- 
sulă de mărimea unei nuci, având la partea superioară o 
terminaţie de forma unui tăleraş, presentând 10—12 găurele, 
pe unde sămânţele (toamna când s'au copt) curg din cap- 
sulă, dacă o răsturnăm. Semințele de mac sunt mai mici 
ceva ca seminţile de meiu şi au o culoare neagră-roşcată. 

Pe la noi nu se prepară, căci macul european nu are de- 
stulă tărie; din seminţele lui însă se scoate un uleiu foarte 
hrănitor. 


inaugurarea localului de școală din com. Dom- 
nesci (Muscel). 


In comuna «Domnești» jud. Muscel, în vara anului trecut, s'a 
construit un frumos local de școală cu 2 rânduri, şi cu patru săli 
de clasă. 

In ziua de 30 Maiu, a avut loc inaugurarea lui, în presenţa d-lui 
Ministru al instrucţiunii publice, Spiru Haret. 

Serbarea inaugurării s'a desfăşurat în ordinea următoare : 

a) La ora 10 s'a început sfinţirea apei și a localului. 

b) Cuvintarea de inaugurare rostită de dirigintele şcoalei N. 
Hănescu, tratând despre: Inriîurirea ce a avut'o școala în trecut 
asupra propășirei neamului nostru, cum stăm astăzi în şcoală și 
prin ea su societatea; rolul ce e chemată a îndeplini în viitor. 

c) Darea de seamă a d-lui deputat M. Moisescu, de cum s'a 
construit localul. (10 membrii, având ca președinte pe d-l depu- 
tat M. Moisescu, cu fondul comunei şi din subscripţie publică, în 
total 10.000 lei, a construit localul). 

d) Cuvintarea d-lui I. A. Dobrovitz, prefectul judeţului, ară- 
tând preccuparea guvernului pentru luminarea săteanului şi 
munca ce depune d-l Ministru pentru aceasta. 

e) Cuvintarea d-lui Ministru, arătând între altele: din trecutul 
școalelor noastre, că acum a sosit timpul să se lucreze mai mult 
pentru luminarea săteanului. Apelul făcut acum câţi-va ani cor- 
pului didactic, a fost auzit în toate colţurile ţărei, şi termină 
arătându-şi mulţumirea că săteanul prin faptul că dă tot spri- 
jinul pentru construirea localurilor de şcoală, probează că do- 

rește a se lumina. Indeamnă pe săteni a'şi trimite copiii la şcoală 
spre a'și lumină minţile. 

f) S'a visitat salele localului de scoală, frumos decorate, gră- 
dina şcolară cu tot felul de zarzavaturi și leguminoase, bine 
îngrijite. 

g) Visitarea cu deamănuntul a erposiției, compusă din două 
secţii: 1) industria casnică." Tot ce a putut produce mâna măiastră 
a sătencei din Domnești ca: cusături, alesături și ţesături, toate 
expuse în una din sălile frumosului local de şcoală şi minunat 
rânduite; 2) secția meseriilor din comună: Tâmplăria, olaria, 
boiangeria, croitoria, dulgheria, fringheria, dogăria, lumânărăria, 
agricultura, sităria, curelăria, fabrica de limonadâ şi sifoane, ete. 
Această expoziţie, despre care s'a zis că e unica în felul ei lao 
şcoală rurală, a produs admiraţia tuturor visitatorilor. 

h) Teatru sătesc: S'a representat două piese, în câte 2 acte fie- 
care cu adulţii satului. Prima de moravuri «De pe urma beţiei» 
de R. Niger, a dona, de sentiment: Actul I din «Peneș-Curcanul» 
de Duţu şi actul al II din . Dinudo sub Parâng» de Căpitan På- 
râianu. Ambele piese fiin prelucrate și adoptate obiceiurilor locu- 
lui, de învâţătorii locali,au avutun succes strălucit. Mulţi din asis- 
tenţi au fost emoţionaţi până la lacrămi. La terminare, d-l Ministru, 
prin d-l Revisor şcolar a felicitat călduros pe învățătorii locali 
pentru munca depusă. Corul adulţilor şi al elevilor a fost la 
înălțimea dorită. 

i) Panchetul. In sala de exposiţie au luat parte d-nii M. Moisescu, 
deputat și preşedinte comit. şcolar, Ilariu Velculescu directorul 
scoalei normale, D. Scureiu, fost director al şcoalei normale, 
I. A. Dobrovitz, prefectul jud. Muscel, Rădulescu, directorul pre- 
fecturei, Gr. Teodosiu, revisor şcolar, Ionescu, profesor, Em. Pro- 
copiu şi C. Cernescu, institutori în C.-Lung, Poliţaiul oraşului C.- 
Luug, Înspectorul comunal, Căpitanul jandarmilor, N. B. Petrică, 
prima: ul şi N. Hiru secretarul comunei, N. Hănescu dirigintele 
şcoalei, d-ra V. Gheorghiu L. Paul şi I. Stăncioiu învăţători local. 
La şampanie a toastat: D-l Ministru, pentru M. S. Regele; d-l pre- 
fect, pentru d-l Ministru și pentru guvern; d-l Revisor, pentru să- 
teanul român și pentru d-l Moisescu; d-l Moisescu pentru guvern, 
d:l Ministru, autoritatea jud. comunală şi școlară; d-l Scureiu, 
pentru poporul român; d-l Ministru pentru corpul didactic local 
şi sătenii domnişteni. Acestui i-a răspuns d-l L. Paul, institutor 
local. 

Imnul de primirea d-lui Ministru (Bine, bine ai venit, luceafăr 
de răsărit), cele din timpul sfinţirei apei şi cu ocasia represen- 
tării pieselor, cum şi întregei serbări, au fost intonate cu multă 
precisiune de corul şeoalei locale și de adulţii comunii, cari, în 
timpul representarilor au executat jocuri și cântece naţionale 
cu cavalul şi frunza, atrăgând în mod deosebit atenţiunea tuturor 
asistenţilor. 

In timpul banchetului, corul şcoalei com. Corbii, a intonat des- 
tul de hine mai multe imnuri 

Serbarea în întregimeu ei a avut un succes strălucit. Cei a- 
proape 2.000 de asistenţi, din jud. Muscel Argeş, C.-Lung şi 
Curtea-de-Argeş, au dus cu ei adânci impresii de cea mai înaltă 
mulţumire sufletească, procurată lor, cu ocasia serbării de inau- 


gurare a acestei şcoli. 
Asistent. 

In ziua de 23 Maiu, a avut loc în Comuna Găvana jud. Argeş, 
o serbare școlară cu scop de a se înfiinţă o cantină la școala din 
localitate. 

Serbarea a început la orele 5 p. m., prin mai multe cântece, 
cântate de corul elevilor și elevelor școalei, sub conducerea d-lui 
lon. S. Predescu, absolvent al seminarului central din Bucureşti, 
învăţător la aceea şcoală. O elevă a cântat «Vine cucul», iar o 
alta «o fată tânără pe patul de moarte», ambele acompaniate cu 
vioara de d-l Predescu. S'a cântat apoi Axionul «Cuvinise cu a- 
devărat....» şi «Pre tine te lăudăm...» 

Toate cântările au plăcut mult persoanelor ce au luat parte. 
Serbarea s'a terminat la orele 7 seara cu danţ. 


Informaţiună 


— Cu începere de la 12 Iunie 1904,până la noui disposiţiuni, 
orele de lucru, în Administraţia Centrală a Eforiei, vor fi de 
la 7!/, a.. m., până la 12:/,, alară de Lunea şi a doua zi de 
sărbători, când orele de lucru vor îi de la 2—7 p. m. 

Casieria Eforiei va li deschisă în fie-care zi de la orele ?!/, 
lii; a. m, iar Lunea și a doua zi de s&rbători de la 3— 6 p.m. 

— In ziua de 26 lunie 1904, ora 10!/,, se va ţine la Eforie, 
B-dul Elisabeta, licitaţie publică cu oferte închise pentru darea 
în întreprindere a construirei a 2 magazii de bucate şi un 
pătul la proprietatea Eforiei Ciomăgești, Comuna Ciomăgeşti, din 
jud. Olt, conform planului şi devizului în sumă de lei 5.000 

„— Pentru vânzarea de veci a următoarelor loturi situate la 
Sinaia (Prahova; şi annme: 

Lotul în întindere de 210 m. p., dintre proprietatea Comu- 
nităţei Catolice și proprietatea Clement Popescu, garanţie provi- 
zorie lei 80. 

Lotul (făcând parte din loturile 13, 14) în întindere de 4.007 
m. p., situat pe Strada Brătianu, garanţie provizorie lei 1.500 

Lotul în întindere de 308 m. p., situat în pădurea Eforiei şi 
proprietatea dlui M. Rudinescu, garanţia provizorie 90 lei. 

— Pentru rearendarea moşiei Vatra Şchitului Cornet din ju- 
deţul Argeş, restul periodului 23 Aprilie 1902 — 1912 pentru ne- 
plata câşturilor. 

Domnii concurenţi spre a lua parte la licitaţie” vor trebui 
să depună garanţie provizorie lei 800. 

— Pentru arendarea pe un period de 10 şi 15 ani, cu înce- 
pere de la 23 Aprilie 1906, a moşiei. Drăeşani, Comuna Drăc;ani, 
garanţie provizorie lei 5.000. 

Supra olerete nu se primesc. 

— La 22 Iulie 1904, orele 10 a. m, pentruaprovisionarea spitalelor Fi- 
Jantropia, Colentina, Mărcuţa, Pantelimon şi Simaia cu 69.000 kilo ovăs 
şi 95000 kilo fân. 

Doritorii să-şi presinte ofertele sigilate. însoțite de o garanţie provi- 
sorie de 5%, cunoscând că garanţia definitivă va fi de 10%. 

MULȚUVMIRI 


D-l I. Ionescu, dirigintele şcoalei din comuna Râioasa (Teleorman), a- 
duce mulţumiri publice d-lui A. Valsamachi, arendaşul moşiei Râioasa, 
care a donat şcoalei din această comună o vacă cu lapte. 


Incasările din taxa de timbru și inregistrare pe luna Maiu 
1904 au fost de lei 1.693.832.14—taţă cu 1.425.015.10 încasaţi in 
Maiu 1903. Avem deci un plus la încasări în anul acesta de lei 
268.817. 

Faţă cu prevederile budgetare încasările pe această lună au 
dat un plus de 452.792 lei. 

Incasările totale de la 1 Aprilie până la 31 Maiu 1904 au fost 
de lei 3.443.143.16, cu un plus de 595.291.93 față de anul trecut 
cu 835.492.15 peste prevederile budgetare. 


Ineasările generale ale Statului. — In Maiu 1904, încasăril- 
generale ale Statului au fost de 17.111 915 lei 79 bani, faţă de 
18.139.337 lei 36 bani, din Maiu anul trecut; este deci un mie 
nus de 2 milion 27.421 lei 57 bani. 


Bibliografii. 


A apărut ediţia III-a din cartea de «Istorioare morale:. pentru 
clasa I-a şi a II-a primară urbană şi rurală, de d-ra Ana Manoil, insti- 
tutoare în capitală. Această carte este foarte folositoare şi se recomandă 
d-lor revisori şcolari şi d-lor primari cu ocasia distribuirei premiilor. 
Ea se află de vânzare la librăriile Socec, Sietea şi Alcalay pe preţul de 
0,70 bani exemplarul. 

x 
b 

A apărut: j 

Sfada satului cu învățătorul de Luca Paul institutor în comuna 
Domnești Muscel. Preţul 0,45 bani. De vânzare la autor. 

La 
* + 

Lacurile şi bălțile sărate din România. Techir-ghiol, de d-rul Al. 
Şaabner-Tuduri. Bucuresci. 

* 
* Li 

Taxa de jumătate la sută, de (G. Cristodorescu, profesor şi secre- 

tarul camerei de comerţ din Constanţa. 


+ 
Don quijote. Preţul 0,30 bani. De vânzare la librăria Alcalay. Bu- 
curesci. 


Poşta Administraţiei, 


— D-lui Ion Enescu, Vlăiculesci-Arţari, Ialomița. — Adresaţi-vă droghe- 
riei Brătulescu, al cărui anunciu e publicat în revistă. 

— Florian B. Poiană, Putna. — Dacă natura n'a înzestrato cu acest 
dar, nu i se poate da prin alte mijloace. Dar poate să aibă talent la 
vræun instrument: piano, vioară ete.. Incereaţi. 

— P. Droc. Voineasa. — Când îi va veni rândul. 

Societatea Steava are de scop a lucră pentrv 
întinderea înve&ţăturei în popor, prin tipărirea şi 
răspândirea de scrieri şi publicaţii morale, pa 
triotice și de folos practic, şi pentru împiedeca- 
rea, prin t6te mijlâcele legiuite, a răspândirei de 
scrieri și publicaţii imorale, sau cu tendinţe con 
trarii statului şi ideii naţionale române. 

Cutisaţia este de cel puţin doi lei pe an, iar pentru învăţători, 
preoţi rurali gi săteni, de cel puţin un leu pe an. Fie-care mem 
bru este îndatorat ca, în cel d'întâiă an după primirea sa, să fac? 
2 se primi în Societate cel puţin alţi doi membri noi. 

Cererile de înscriere, însoţite de cotisaţia pe un an, se pot a 
dresa d-lui Petru Gârbovicenu, strada Sf. Ecaterina, Bucuresoi. 


Comitetul. Președinte, loan Kalinderu. membru al Academiei kto- 
endne.— Vice-presedinte, Sava Şomânescu, mure proprietar, fost senator.— 
Admnistrator şi casier delegat, Petra Gârborviceana, Administrator ai 
Casei Sf. Biserici Autocefale Ortodoze Române, director al Şc. Normale 
a Societății pentru învețătura poporului român; — Secretar, Const. 
Bana, profesor secundar şi inspector şcolar — Membrii, Spiran C. Haret, 
Ministru, profesor Universitar; I. Dimitrescu Procop., senator, fost Primar 
al Capitalei; M. Viàdescù, deputat, profesor universitar; Cristu S. 
Negoescu, profesor secundar; Dim. Cecropid, institutor. — Censori, Const. 
Alimâneşteanu, inginer de mine; Preotul econom Const. lonescu, pro 
fesor secundar; Const. Alexandrescu, revisor şcolar. 


Membrii înscriși şi cotisațiuni plătite (Urmare). 


Maximilian Pereanu (Ocolna), 2 lei ; Ioan R. Popescu (Ocolna), 2 lei; 
Florea Ionescu (Ocolna), 1 leu ; Petre Unga (Ocolna), 2 lei ; Adam Tima 
(Ocolna), 1 leu; Const. Ionescu (Ocolna), 1 leu; Marin Neleapcă (Ocolna), 
1 leu; ©. Mutulescu (Oaolna), 1 leu; Tudor Vioreanu (Ocolna), 1 leu; 
Ilie D. Ciucă (Ocolna), 1 leu; Grigore Sârbu, (Ocolna), 1 leu ; Ioan G. 
Radovici (Ocolna), 1 leu; Dumitru Theodorescu (Ocolna), 1 leu; Dumi- 
tru R. Bunciu (Ocolna), 1 leu; Stan FI. Barbu (Ocolna), 1 leu; Tudor 
Cioacă (Ocolna), 1 leu; Ioan Băbălan (Ocolna), 1 leu ; Ioan FI. N. Stăn- 
cună (Ocolna), 1 leu; Stan FI. N. Stăncună (Ocolna), 1 leu; Ioan St. D. 
Bunciu (Ocoina), 1 leu ; Tudor P. Gh. (Ocolna), 1 leu; Mihalache Simu- 
gescu (Ocolna), 1 leu; Oprea Marin Albu (Ocolna), 1 leu ; Vasile Gh. R. 
Predi (Ocolna), 1 leu; Toma Stan Istrate (Ocolna), 1 leu; Const. M. Le- 
oveanu (Ocolna), 1 leu; Stan M. Ilie Tone (Ocolna), 1 leu; Stancu Stan 
P. lonică (Ocolna), 1 leu ; Stancu Buculeasa (Ocolna), 1 leu; Pătru P. 
Dinică (Ocolna), 1 leu; Marin P. Ivănuş (Ocolna) 1 leu; Ştefan Greere 
(Ocolna), 1 leu; Nicolae Șeicaru (Ocolna), 1 leu ; Ioan Ioniţă Văduva 
(Ocolna), 1 leu; Iancu D. Cazacu (Ocolna), i leu ; Florea Chimigeru 
(Ocolna), 1 leu. 

Numărul membrilor înscrişi cu începerea anului 1904 al Societăţii e de 


197; iar numărul banilor încasaţi de la aceştia şi de la vechii membrii, 
e de 6.252 lei şi 75 de bani. 


(Va urma în numărul viitor). 

N Str. Dómneï 14, Bucuresci. 


Ea 


Sobe Calorifere. Maşini de bucate 
Mobile de grădină. Paturi și mobile 
de fier. 

Rae e Mpa A e E 
Dilnic sosesc Incălțăminte Negre și Colori, pentru Bărbaţi, Dame şi i 0opi 
din propria nâstră Fabrică, lucrate de nol. i x 


Preţuri corente la Ghete de Bărbaţi: | 
de Vax cu Elastic sau Şireturi Lel 10.95, 11.95, 12 95, 13.95, 
» » > Nasturi 12.95, 13.95, 14.95, 15.95. 


» Lack cu Elastic saŭ Şireturi 12.95, 13.95, 14.95. 
» > » Nasturi 13.95, 14.95, 16.95. 


» Chevreau cu Elastio 12.95, 13.95, 14.95: 
» » ə» Nasturi 13.95, 14.95, 15.95. 
Preţuri corente la Ghete de Dame: 
de Chevreau negre cu Şireturi Le! 10.95, 12.95, 13.95. 
> » »  » Botoni » 11.95, 12.95, 13.95, 14.95, 15.95, 
» ə» Colori  » > > 12.95, 1395, 14.95, 16.95. 
» Gems cu Nasturi și Şireturi » 7.95, 8.9, 9.95. +> 
Pantofi de Chuvreau alb! decoltaţi» 5.95, .6.95. 
Idem cu Piraun şi Nasturi » 6.95, 7.9, -8 95, y : 
Idem de Lack diferite forme `» 5.95, 6.95, 7.95, 8.95, 9.95. 
Rayon de Lingerie pentru Dame şi Bărbaţi cu -prețuri fabulos de eftine- 
In tot deauna se găsesc mari cantităţi de mănuși Glacé, Albe, Colori 


şi Negre pentru Dame Lei 2.50. NA 
» Bărbaţi » 2.95. TOG | 
Rupându-se la incercare, se dă altă Cupon de reducție ponțru cititorii Aibinei: 
pereche. ) 


Magasin la tóte Sesónele, Calea 

o > N; z PAR Cititorii revistei vor avé un scăgâmini dı 
Victoriei No. 27, alături de Poliţia 5% din preţurile însemnate, presentânr 
Capitalei, Bucuresci. "uponul 

inst. de Arte Uralice EEE EEN Str. Domna 16. 11.553 


